**คำนำ**

พระราชบัญญัติระเบียบบริหารราชการแผ่นดิน พ.ศ. 2534 แก้ไขเพิ่มเติม (ฉบับที่ 7) พ.ศ. 2550 มาตรา 53/1 และมาตรา 53/2 กำหนดให้จังหวัดจัดทำแผนพัฒนาจังหวัดให้สอดคล้องกับนโยบายของรัฐบาล แผนบริหารราชการแผ่นดิน แผนพัฒนาเศรษฐกิจและสังคมแห่งชาติ แผนพัฒนาภาค รวมทั้งยุทธศาสตร์รายสาขา ตลอดจนความต้องการและความต้องการของประชาชนในท้องถิ่นตลอดจนสามารถจัดทำคำของบประมาณได้

ระเบียบสำนักนายกรัฐมนตรีว่าด้วยการบริหารงานเชิงพื้นที่แบบบูรณาการ พ.ศ. 2560 ข้อ 5 (1) และ (๒) กำหนดให้คณะกรรมการบูรณาการนโยบายพัฒนาภาค (ก.บ.ภ.) มีอำนาจกำหนดกรอบนโยบายและวางระบบในการบริหารงานภาค กำหนดนโยบายหลักเกณฑ์ และวิธีการในการจัดทำแผนพัฒนาจังหวัด แผนพัฒนากลุ่มจังหวัด และแผนพัฒนาภาค ให้สอดคล้องกับแผนระดับชาติและ นโยบายรัฐบาล ตลอดจนการสำรวจความคิดเห็นของประชาชนในจังหวัด ซึ่งเป็นการดำเนินการตามมาตรา 18 ของพระราชกฤษฎีกาว่าด้วยการบริหารงานจังหวัดและกลุ่มจังหวัดแบบบูรณาการ พ.ศ. 2551

จากบริบทที่เปลี่ยนแปลงไปของโลกในหลายด้านที่สำคัญ เช่น การเปลี่ยนแปลงของสภาพเศรษฐกิจโลก การเมือง สิ่งแวดล้อม ที่ส่งผลกระทบต่อประเทศต่าง ๆ ทั่วโลก รวมทั้งประเทศไทย ที่ก่อให้เกิดการเปลี่ยนแปลงทางด้านเศรษฐกิจ ทรัพยากรธรรมชาติและสิ่งแวดล้อม และสังคม ซึ่งมีผลกระทบทั้งที่เป็นโอกาสและข้อจำกัดต่อการพัฒนาจังหวัดชุมพร จังหวัดชุมพรจึงได้นำหลักเกณฑ์และแนวทางการจัดทำแผนพัฒนาจังหวัดและกลุ่มจังหวัดตามที่คณะกรรมการบูรณาการนโยบายพัฒนาภาค (ก.บ.ภ.) กำหนด รวมไปถึงปัญหาและความต้องการในระดับพื้นที่ ศักยภาพในการพัฒนาของจังหวัดชุมพร มาเป็นกรอบแนวทางในการกำหนดวิสัยทัศน์ เป้าประสงค์ ประเด็นยุทธศาสตร์ กลยุทธ์ และแผนงาน/โครงการที่สะท้อนให้เห็นถึงการแก้ไขปัญหา โดยจังหวัดคาดหวังว่าแนวทางและกระบวนการดังกล่าว จะส่งผลการเกิดการพัฒนาจังหวัดที่ยั่งยืนต่อไป

จังหวัดขอขอบคุณทุกภาคส่วนและผู้เกี่ยวข้องทุกท่าน ที่ให้ความร่วมมือในการจัดทำและขับเคลื่อนแผนพัฒนาจังหวัด (2561 – 2565) ฉบับทบทวนใหม่ (รอบปี พ.ศ. 2563) ด้วยดีตลอดมา

คณะกรรมการบริหารงานจังหวัดแบบบูรณาการจังหวัดชุมพร

13 ธันวาคม 2561